ddrg/super_eurlex huggingface dataset:
Úradný vestník L 336 , 11/12/1998 S. 0046 - 0047



Rozhodnutie Rady z 3. novembra 1998, ktoré sa týka uzatvorenia Dohody medzi Európskym spoločenstvom a Čílskou republikou o prekurzoroch a chemických látkach často používaných pri nedovolenej výrobe omamných a psychotropných látok (98/708/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v spojení s prvou vetou článku 228 ods. 2 a článku 228 ods. 4, so zreteľom na návrh Komisie; keďže 25. septembra 1995 Rada oprávnila Komisiu, aby v mene spoločenstva dojednala s členskými štátmi Organizácie amerických štátov dohody o kontrole prekurzorov drog a chemických látok; keďže v súlade s týmto oprávnením Komisia ukončila vyjednávanie s Čile 3. decembra 1997; keďže Dohoda medzi Európskym spoločenstvom a Čilskou republikou o prekurzoroch a chemických látkach často používaných pri nedovolenej výrobe omamných a psychotropných látok by sa mala schváliť; keďže je vhodné, aby Rada po porade so zvláštnym výborom vymenovaným Radou oprávnila Komisiu na schválenie zmien a doplnkov v mene spoločenstva, ak dohoda stanovuje, že tieto sa majú prijímať zmiešanou kontrolnou skupinou; keďže takéto oprávnenie však musí byť obmedzené na zmeny a doplnky k prílohám k dohode, pokiaľ sa týkajú látok, ktoré už sú predmetom právnych predpisov spoločenstva o prekurzoroch drog a chemických látkach, ROZHODLA TAKTO: Článok 1 Dohoda medzi Európskym spoločenstvom a Čilskou republikou o prekurzoroch a chemických látkach často používaných pri nedovolenej výrobe omamných a psychotropných látok sa týmto schvaľuje v mene spoločenstva. Znenie dohody je pripojené k tomuto rozhodnutiu. Článok 2 Predseda Rady je týmto oprávnený vymenovať osobu splnomocnenú na podpísanie dohody. Článok 3 Predseda Rady vykonáva v mene spoločenstva výmenu listín podľa článku 12 dohody [1]. Článok 4 1. Spoločenstvo zastupuje v zmiešanej kontrolnej skupine uvedenej v článku 9 dohody Komisia s pomocou zástupcov členských štátov. 2. Komisia je oprávnená schváliť v mene spoločenstva zmeny a doplnky k prílohám k dohode, ktoré prijala zmiešaná kontrolná skupina podľa postupu stanoveného v článku 10 dohody. Komisii pomáha vo vykonávaní týchto úloh zvláštny výbor vymenovaný Radou, ktorý má za úlohu vypracovať spoločnú pozíciu. 3. Oprávnenie uvedené v odseku 2 je obmedzené na tie látky, ktoré už sú predmetom príslušných právnych predpisov spoločenstva o prekurzoroch drog a chemických látkach. Článok 5 Toto nariadenie sa uverejní v Úradnom vestníku Európskych spoločenstiev. V Bruseli 3. novembra 1998 Za Radu predseda B. Prammer [1] Deň nadobudnutia účinnosti dohody uverejní Generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 326 , 03/12/1998 S. 0034 - 0034



Rozhodnutie Rady z 23. marca 1998 o uzavretí Protokolu k Dohovoru z roku 1979 o diaľkovom znečisťovaní ovzdušia prechádzajúcom hranice štátov a postupnom znižovaní emisií síry (98/686/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 130 s ods. 1, v súvislosti s prvou vetou článku 228 ods. 2 a prvým pododsekom 228 ods., so zreteľom na návrh Komisie [1], so zreteľom na stanovisko Európskeho parlamentu [2], keďže spoločenstvo podpísalo 14. júna 1994 protokol k Dohovoru z roku 1979 o diaľkovom znečisťovaní ovzdušia prechádzajúcom hranicami štátov, a postupnom znižovaní emisií síry (ďalej len "protokol"); keďže protokol predpokladá zriadenie hornej hranice pre emisie síry platné pre všetky zmluvné strany dohody; keďže opatrenia predpokladané v protokole prispejú k dosiahnutiu cieľov politiky spoločenstva v oblasti životného prostredia; keďže spoločenstvo a členské štáty spolupracujú v rámci svojich príslušných právomocí s tretími krajinami a s príslušnými medzinárodnými organizáciami; keďže v dôsledku toho by malo spoločenstvo schváliť protokol, PRIJALA TOTO ROZHODNUTIE: Článok 1 Týmto sa v mene spoločenstva schvaľuje Protokol k dohovoru z roku 1979 o diaľkovom znečisťovaní ovzdušia prechádzajúcom hranicami štátov a postupnom znižovaní emisií síry, podpísaný 14. júna 1994. Text dohody je pripojený k tomuto rozhodnutiu. Táto deklarácia sa uloží spolu so schválenými dokumentmi: "Európske spoločenstvo vyhlasuje, že horná hranica pre emisie a vážené priemerné percento Európskeho spoločenstva by nemala prekročiť množstvo záväzkov členských štátov Európskej únie, ktoré ratifikovali protokol, pričom zdôrazňuje, že všetky členské štáty musia znížiť emisie SO2 v súlade v hornou hranicou emisií stanovenou v prílohe II protokolu, a v súlade s príslušnou legislatívou spoločenstva." Článok 2 Predseda Rady sa týmto oprávňuje určiť osobu splnomocnenú na uloženie schválených dokumentov a deklarácie uvedenej v článku 1 s generálnym tajomníkom OSN, v súlade s článkom 14 protokolu. Článok 3 Toto rozhodnutie sa uverejní v Úradnom vestníku Európskych spoločenstiev. V Bruseli 23. marca 1998 Za Radu predseda M. Meacher [1] Ú. v. ES C 190, 21.3.1997, s. 13. [2] Ú. v. ES C 14, 19.1.1998. --------------------------------------------------
Úradný vestník L 319 , 27/11/1998 S. 0001 - 0070



Rozhodnutie Rady z 29. júna 1998 o uzatvorení dohody vo forme výmeny listov, ktorou sa mení, dopĺňa a rozširuje dohoda medzi Európskym spoločenstvom a Vietnamskou socialistickou republikou o obchode s textilnými a odevnými výrobkami (98/669/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v súvislosti s prvou vetou článku 228 ods. 2, so zreteľom na návrh Komisie, keďže Komisia v mene Európskeho spoločenstva prerokovala dohodu vo forme výmeny listov, ktorou sa mení, dopĺňa a rozširuje dohoda medzi Európskym spoločenstvom a Vietnamskou socialistickou republikou o obchode s textilnými a odevnými výrobkami; [1] keďže podľa rozhodnutia Rady 98/136/ES [2] sa až do ukončenia postupov nevyhnutných na jej uzatvorenie uplatňovala táto dohoda predbežne od 1. januára 1998; keďže dohoda by sa mala schváliť, ROZHODLA TAKTO: Článok 1 Dohoda vo forme výmeny listov, ktorou sa mení, dopĺňa a rozširuje dohoda medzi Európskym spoločenstvom a Vietnamskou socialistickou republikou o obchode s textilnými a odevnými výrobkami sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala spoločenstvo. Článok 3 Toto rozhodnutie sa uverejní v Úradnom vestníku Európskych spoločenstiev. V Luxemburgu 29. júna 1998 Za Radu predseda R. Cook [1] Rozhodnutie Rady 96/477/ES (Ú. v. ES L 199, 8.8.1996, s. 1). [2] Ú. v. ES L 41, 13.2.1998, s. 12. --------------------------------------------------
Úradný vestník L 346 , 22/12/1998 S. 0064 - 0064



Rozhodnutie Komisie z 15. decembra 1998, ktoré sa týka uzavretia Dohody medzi Európskym spoločenstvom pre atómovú energiu (Euratom) a Kanadou o spolupráci v oblasti jadrového výskumu (oznámené pod číslom dokumentu K(1998) 4244) (98/732/Euratom) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva pre atómovú energiu, najmä na druhý odsek jej článku 101, so zreteľom na schválenie Radou, keďže Dohoda medzi Európskym spoločenstvom pre atómovú energiu (Euratom) a Kanadou o spolupráci v oblasti jadrového výskumu by sa mala schváliť, ROZHODLA TAKTO: Článok 1 Dohoda medzi Európskym spoločenstvom pre atómovú energiu (Euratom) a Kanadou o spolupráci v oblasti jadrového výskumu sa týmto schvaľuje v mene Európskeho spoločenstva pre atómovú energiu. Znenie dohody je priložené k tomuto rozhodnutiu [1]. Článok 2 Predseda Komisie vydá, pokiaľ ide o spoločenstvo, oznámenie stanovené v článku 12 dohody. Článok 3 Toto rozhodnutie nadobúda účinnosť deň nasledujúci po jeho uverejnení v Úradnom vestníku Európskych spoločenstiev. V Bruseli 15. decembra 1998 Za Komisiu Leon Brittan podpredseda [1] Pozri stranu 65 tohto úradného vestníka. --------------------------------------------------
Úradný vestník L 042 , 14/02/1998 S. 0061 - 0062



Rozhodnutie Komisie z 3. februára 1998, ktorým sa mení a dopĺňa rozhodnutie Komisie 88/566/EHS, ktorým sa stanovuje zoznam výrobkov uvedených v druhom pododseku článku 3 (1) nariadenia Rady (EHS) č. 1898/87, ako výsledok pristúpenia Rakúska, Fínska a Švédska (98/144/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1898/87 z 2. júla 1987 o ochrane označení používaných pri predaji mlieka a mliečnych výrobkov [1], naposledy zmenené a doplnené Aktom o pristúpení Rakúska, Fínska a Švédska, a najmä na jeho článok 4 (2) b), keďže nariadenie (EHS) č. 1898/87 ustanovuje zásadu, že označenia "mlieko" a "mliečne výrobky" sa nesmú použiť pre iné mliečne výrobky ako pre tie, ktoré sú uvedené v jeho článku 2; keďže ako výnimka v súlade s druhým pododsekom článku 3 (1) uvedeného nariadenia táto zásada neplatí pre označovanie výrobkov, ktorých presný charakter je známy kvôli tradičnému použitiu, a/alebo ak sa označenia jasne použijú na popísanie charakteristických vlastností výrobku; keďže rozhodnutie Komisie 88/566/EHS z 28. októbra 1988 [2] uvádza zoznam výrobkov, na ktoré sa vzťahuje táto výnimka; keďže po pristúpení Rakúska, Fínska a Švédska k Európskej únii nové členské štáty predložili zoznam výrobkov, ktoré pokladajú za také, ktoré v rámci ich vlastných území spĺňajú kritériá pre vyššie uvedenú výnimku; keďže príloha k rozhodnutiu 88/566/EHS by sa mala doplniť v príslušných jazykoch vložením názvov tých výrobkov z nových členských štátov, na ktoré sa vzťahuje uvedená výnimka; keďže opatrenia ustanovené v tomto rozhodnutí sú v súlade so stanoviskom Riadiaceho výboru pre mlieko a mliečne výrobky, PRIJALA TOTO ROZHODNUTIE: Článok 1 Príloha k rozhodnutiu 88/566/EHS sa mení a dopĺňa takto: 1. výrobky vymenované v bode 1 prílohy k tomuto rozhodnutiu sa doplnia do oddielu II; 2. pridajú sa nové oddiely X a XI uvedené v bode 2 prílohy k tomuto rozhodnutiu. Článok 2 Toto rozhodnutie je adresované členským štátom. V Bruseli 3. februára 1998 Za Komisiu Franz Fischler člen Komisie [1] Ú. v. ES L 182, 3.7.1987, s. 36. [2] Ú. v. ES L 310, 16.11.1988, s. 32. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA 1. "Butterhäuptel Butterschnitzel Faschiertes Butterschnitzel Milchmargarine Margarinestreichkäse" 2. "X Jordnötssmör Kakaosmör Smörsopp Kokosmjölk Ostkex Margarinost Smördeg XI Kaakaovoi Maapähkinävoi Voileipäkeksi Voitatti Voileipäkakku" --------------------------------------------------
Úradný vestník L 118 , 21/04/1998 S. 0001 - 0002



Rozhodnutie Rady zo 16. marca 1998 o uzatvorení dohody medzi Európskym spoločenstvom a Spojenými štátmi americkými o sanitárnych opatreniach na ochranu zdravia ľudí a zvierat pri obchodovaní so živými zvieratami a výrobkami živočíšneho pôvodu (98/258/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v súvislosti s prvou vetou článku 228 ods. 2, so zreteľom na návrh Komisie, keďže dohoda medzi Európskym spoločenstvom a Spojenými štátmi americkými o sanitárnych opatreniach na ochranu zdravia ľudí a zvierat pri obchodovaní so živými zvieratami a výrobkami živočíšneho pôvodu je vhodným nástrojom na realizáciu ustanovení dohody Svetovej obchodnej organizácie (WTO) o uplatnení sanitárnych a fytosanitárnych opatrení so zreteľom na opatrenia pre zdravie ľudí a zvierat; keďže táto dohoda prispeje k uľahčeniu bilaterálneho obchodu so živými zvieratami a výrobkami živočíšneho pôvodu medzi Európskym spoločenstvom a Spojenými štátmi americkými postupného uznávania rovnocennosti sanitárnych opatrení, uznávaním štatútu zdravia zvierat, uplatňovaním regionalizácie a zlepšovaním komunikácie a spolupráce; keďže je vhodné stanoviť postup zavádzania úzkej a efektívnej spolupráce medzi Komisiou a členskými štátmi v rámci Stáleho veterinárneho výboru; keďže táto dohoda by mala byť v mene spoločenstva schválená, ROZHODLA TAKTO: Článok 1 Dohoda medzi Európskym spoločenstvom a Spojenými štátmi americkými o sanitárnych opatreniach na ochranu zdravia ľudí a zvierat pri obchodovaní so živými zvieratami a výrobkami živočíšneho pôvodu sa týmto schvaľuje v mene spoločenstva. Znenie dohody a prílohy k nej sú pripojené k tomuto rozhodnutiu. Článok 2 Predseda Rady sa týmto oprávňuje určiť osobu alebo osoby splnomocnené na podpísanie dohody tak, aby zaväzovala spoločenstvo. Článok 3 Vykonávacie ustanovenia k tejto dohode, vrátane ustanovení týkajúcich sa záruk súvisiacich s čerstvým mäsom a výrobkami na báze mäsa, ktoré musia byť rovnocenné zárukám ustanoveným smernicou 72/462/EHS [1], sa určia v súlade s postupom stanoveným v článku 30 uvedenej smernice. Článok 4 Komisia, ktorej sú nápomocní zástupcovia členských štátov, zastupuje spoločenstvo v spoločnom výbore uvedenom v článku 14 ods. 1 dohody. Stanovisko spoločenstva k záležitostiam, ktorými sa musí zaoberať uvedený spoločný výbor, sa určí v rámci príslušných orgánov Rady v súlade s ustanoveniami Zmluvy. Zmeny a doplnky k prílohám k Zmluve, ktoré sú výsledkom odporúčaní spoločného výboru, sa prijmú v súlade s postupom uvedeným v článku 29 smernice 72/462/EHS. Článok 5 Toto rozhodnutie sa uverejní v Úradnom vestníku Európskych spoločenstiev. Účinnosť nadobudne dňom uverejnenia. V Bruseli 16. marca 1998 Za Radu predseda J. Cunningham [1] Ú. v. ES L 302, 31.12.1972, s. 28. Smernica naposledy zmenená a doplnená smernicou 97/79/ES (Ú. v. ES L 24, 30.1.1998, s. 31). --------------------------------------------------
Úradný vestník L 082 , 19/03/1998 S. 0050 - 0050



Rozhodnutie komisie z 18. marca 1998, ktoré mení a dopĺňa rozhodnutie 92/486/EHS vo vzťahu k forme spolupráce medzi hlavným strediskom ANIMO a členskými štátmi (Text s významom pre EHP) (98/222/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady č. 90/425/EHS z 26. júna 1990 týkajúcu sa veterinárnych a zootechnických kontrol uplatniteľných v obchode s určitými živými zvieratami a výrobkami vnútri spoločenstva v súvislosti s doplnením vnútorného trhu [1], naposledy zmenenú a doplnenú rozhodnutím 92/118/EHS [2], a najmä jej článok 20 (3), keďže ako dôsledok práce vykonanej na úrovni spoločenstva v priebehu štúdií a seminárov by sa mala posúdiť štruktúra siete ANIMO, aby mohol byť zavedený veterinárny systém, ktorý integruje rôzne počítačové aplikácie; keďže rozhodnutie Komisie 92/486/EHS z 25. septembra 1992 ustanovujúce formu spolupráce medzi hlavným strediskom ANIMO a členskými štátmi [3], naposledy zmenené a doplnené rozhodnutím 97/395/ES [4], by sa malo zmeniť a doplniť, aby sa zaviedlo prechodné obdobie; keďže by sa mali stanoviť určité konečné termíny pre posúdenie súčasného systému; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 92/486/EHS sa mení a dopĺňa takto: 1. Do článku 2a sa vkladá nový odsek 3: "3. Na obdobie od 1. apríla 1998 do 31. marca 1999 zabezpečia koordinačné orgány stanovené v článku 1, aby boli zmluvy uvedené v tomto článku predĺžené na jeden rok. V súvislosti s týmto odsekom sa budú uplatňovať tieto poplatky: ECU 386 na jednotku (centrálna jednotka, miestna jednotka, hraničná veterinárna stanica) pre všetky jednotky ANIMO vymenované v rozhodnutí 96/295/ES, naposledy zmenenom a doplnenom rozhodnutím č. 98/167/ES [5]." 2. Vkladá sa nasledujúci článok 5a: "Článok 5a Toto rozhodnutie sa preskúma do: - 1. októbra 1998, aby sa posúdila otázka priamych spojení medzi národnými servermi, - 31. januára 1999, aby sa posúdilo, ako sa vyvíja štruktúra siete ANIMO." Článok 2 Toto rozhodnutie nadobudne účinnosť 1. apríla 1998. Článok 3 Toto rozhodnutie je adresované členským štátom. V Bruseli 18. marca 1998. Za Komisiu Franz Fischler člen Komisie [1] Ú. v. ES L 224, 18.8.1990, s. 29. [2] Ú. v. ES L 62, 15.3.1993, s. 49. [3] Ú. v. ES L 291, 7.10.1992, s. 20. [4] Ú. v. ES L 164, 21.6.1997, s. 25. [5] Ú. v. ES L 62, 3.3.1998, s. 33. --------------------------------------------------
Official Journal L 004 , 08/01/1998 P. 0063 - 0063



ROZHODNUTIE KOMISIE z 15. decembra 1997, ktoré mení a dopĺňa po štvrtýkrát smernicu Rady 82/894EHS o nahlasovaní chorôb zvierat v rámci spoločenstva a dočasne mení a dopĺňa frekvenciu nahlasovania bovinnej spongiformnej encefalopatie (Text s významom pre EHS) (98/12/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 82/894/EHS z 21. decembra 1982 o nahlasovaní chorôb zvierat v rámci spoločenstva 1, naposledy zmenenú a doplnenú rozhodnutím Komisie 92/450/EHS 2, najmä na jej článok 5 ods. 2, keďže vypuknutia bovinnej spongiformnej encefalopatie v rámci územia spoločenstva pokračujú; keďže táto choroba by preto mala byť uvedená na zozname chorôb, ktoré je potrebné nahlásiť, podľa smernice 82/894/EHS; keďže vo svetle dosiahnutých skúseností mala by sa rozšíriť požiadavka na zahlasovanie vypuknutí tejto choroby; keďže, ako výnimka až do 31. decembra 2002, javí sa účinným týždenné nahlasovanie vypuknutí, ktoré obsahuje informácie normálne požadované pri sekundárnych vypuknutiach; keďže opatrenia prijaté predtým, týkajúce sa nahlasovania tejto choroby, by sa mali zrušiť; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 "Bovinná spongiformná encefalopatia" sa týmto priradí do prílohy I k smernici 82/894/EHS. Článok 2 Odlišne od článku 3 ods. 1 smernice 82/894/EHS, vypuknutia bovinnej spongiformnej encefalopatie sa až do 31. decembra 2002 zahlasujú v súlade s článkom 4 tejto smernice. Článok 3 Rozhodnutie 92/450/EHS sa ruší. Článok 4 Toto nariadenie je adresované členským štátom. V Bruseli 15. decembra 1997. Za Komisiu Franz FISCHLER člen Komisie 1 Ú. v. ES L 378, 31.12.1982, s. 58. 2 Ú. v. ES L 248, 28.8.1992, s. 77.
Úradný vestník L 002 , 06/01/1998 S. 0012 - 0013



Rozhodnutie Komisie zo 16. decembra 1997, o zozname podnikov Federálnej republiky Juhoslávia schválených na účely dovozu čerstvého mäsa do spoločenstva (Text s významom pre EHP) (98/8/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 72/462/EHS z 12. decembra 1972 o zdravotných a veterinárnych problémoch pri prehliadkach po dovoze hovädzieho dobytka, oviec a kôz a ošípaných a čerstvého mäsa, alebo mäsových výrobkov z tretích krajín [1], v platnom znení Aktu o pristúpení Rakúska, Fínska a Švédska, a najmä jej článkov 4 ods. 1 a 18 ods. 1 písm. a) a b), keďže podnikom v tretích krajinách nie je možné povoliť vývoz čerstvého mäsa do krajín spoločenstva, pokiaľ nevyhovujú všeobecným a osobitným podmienkam stanoveným v tejto smernici; keďže, v súlade s článkom 4 ods. 3 smernice 72/462/EHS predložila Federálna republika Juhoslávie zoznam podnikov oprávnených k vývozu do krajín spoločenstva; keďže po veterinárnej misii spoločenstva sa zdá, že zdravotný stav zvierat vo Federálnej republike Juhoslávie je porovnateľný s krajinami spoločenstva, najmä pokiaľ ide o ochorenia prenosné prostredníctvom mäsa; keďže prehliadky priamo na mieste v spoločenstve preukázali, že hygienické štandardy týchto podnikov sú dostatočné, a preto ich možno zapísať do prvého zoznamu podnikov, vypracovaného v súlade s článkom 4 ods. 1 tejto smernice, z ktorých možno povoliť vývoz čerstvého mäsa; keďže dovoz čerstvého mäsa z podnikov na zozname v prílohe tohto dokumentu naďalej podlieha ustanoveniam, ktoré už boli stanovené, všeobecným ustanoveniam Zmluvy, a najmä ostatným veterinárnym predpisom spoločenstva, najmä pokiaľ ide o ochranu zdravia; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Podniky vo Federálnej republike Juhoslávia uvedené v prílohe sa týmto schvaľujú na účely vývozu čerstvého mäsa do krajín spoločenstva. 2. Dovoz z týchto podnikov naďalej podlieha veterinárnym ustanoveniam spoločenstva, ktoré sú stanovené inde, a najmä ustanoveniam týkajúcim sa ochrany zdravia. Článok 2 Toto rozhodnutie je adresované členským štátom. V Bruseli 16. decembra 1997 Za Komisiu Franz Fischler člen Komisie [1] Ú. v. ES L 302, 31.12.1972, s. 28. -------------------------------------------------- PRÍLOHA ZOZNAM PODNIKOV Číslo povolenia | Podnik/adresa | Kategória | SR | SL | CP | CS | B | S/G | P | SP | 11 | Srem, Sid | x | | | x | | | | T | x | x | | | | x | | 63 | Mesokombinat, Leskovac | x | | | x | x | | | | 85 | MIP, Pozarevac | x | | | x | | | | T | x | x | | | | x | | --------------------------------------------------
Úradný vestník L 314 , 24/11/1998 S. 0019 - 0020



Rozhodnutie Komisie zo 16. novembra 1998, ktoré mení a dopĺňa rozhodnutie 97/365/ES o zostavení predbežných zoznamov podnikov tretích krajín, z ktorých členské štáty schvaľujú dovozy výrobkov pripravených z mäsa hovädzieho dobytka, prasiat, koňovitých, oviec a kôz (oznámené pod dokumentačným číslom C(1998) 3504) (Text s významom pre EHP) (98/662/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach na vypracovanie, na dočasné obdobie, predbežných zoznamov podnikov tretích krajín, z ktorých sú členské štáty oprávnené dovážať niektoré výrobky živočíšneho pôvodu, rybie výrobky alebo živé lastúrniky (95/408/ES) [1], zmenené a doplnené rozhodnutím 97/34/ES [2], najmä na jeho článok 2 ods. 1, keďže rozhodnutie Komisie 97/222/ES [3] zostavuje zoznam tretích krajín, z ktorých členské štáty schvaľujú dovoz mäsových výrobkov, keďže pre krajiny na tomto zozname sa stanovili požiadavky na zdravotný stav zvierat a veterinárne osvedčenia na dovoz mäsových výrobkov v rozhodnutí Komisie 97/221/ES [4]; keďže predbežné zoznamy podnikov tretích krajín, z ktorých členské štáty schvaľujú dovozy výrobkov pripravených z mäsa hovädzieho dobytka, prasiat, koňovitých, oviec a kôz, zostavilo rozhodnutie Komisie 97/365/ES [5]; keďže Komisia obdržala z Mexika zoznam podnikov so zárukami, že celkom spĺňajú príslušné požiadavky spoločenstva o zdravotnom stave a keď by niektorý podnik nemal byť schopný tieto požiadavky dodržať, jeho vývozné aktivity do Európskeho spoločenstva sa zastavia; keďže inšpekcia spoločenstva na mieste preukázala, že hygienický štandard podnikov je dostatočný, a preto sa môžu zapísať na prvý zoznam podnikov, z ktorých sa môže schváliť dovoz mäsových výrobkov; keďže predbežné zoznamy podnikov vyrábajúcich mäsové výrobky sa môžu preto zostaviť s ohľadom na Mexiko; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha k tomuto rozhodnutiu sa pridá k prílohe k rozhodnutiu 97/365/EHS. Článok 2 Toto rozhodnutie sa bude uplatňovať s účinnosťou od 20. novembra 1998. Článok 3 Toto rozhodnutie je adresované členským štátom. V Bruseli 16. novembra 1998 Za Komisiu Franz Fischler člen Komisie [1] Ú. v. ES L 243, 11.10.1995, s. 17. [2] Ú. v. ES L 13, 16.1.1997, s. 33. [3] Ú. v. ES L 89, 4.4.1997, s. 39. [4] Ú. v. ES L 89, 4.4.1997, s. 32. [5] Ú. v. ES L 154, 12.6.1997, s. 41. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA País: MÉXICOLand: MEXICOLand: MEXIKOΧώρα: ΜΕΞΙΚΟCountry: MEXICOPays: MEXIQUEPaese: MESSICOLand: MEXICOPaís: MÉXICOMaa: MEKSIKOLand: MEXIKO 1 | 2 | 3 | 4 | 5 | TIF 86 | Sana International S. de R.L. de C.V. | San Luis Río Colorado | Sonora | 6 | TIF 150 | Delimex Mexicana SA de C.V. | San Nicolás de los Garza | Nuevo León | 6 | TIF 209 | SIGMA Alimentos Congelados SA de C.V. | Linares | Nuevo León | 6 | --------------------------------------------------